Vi inviterer til årsmøte i Gloi Islandshestforening  
Tirsdag 27.2 2018 kl. 1900  
Sted: Gjensidigegården, kantina, Stjørdal  
  
Saker:  
1. Godkjenne de stemmeberettigede  
2. Godkjenne innkalling, saksliste og forretningsorden  
3. Velge møteleder, sekretær, og 2 medlemmer til å underskrive protokollen  
4. Behandle årsberetning  
a.) Styret  
b.) Kurskomiteen  
c.) Sportskomiteen  
d.) Aktivitetskomiteen  
5. Behandle revidert årsregnskap  
6. Behandle innkomne forslag og saker  
7. Fastsette medlemskontigent  
8. Vedta budsjett for kommende år  
9. Behandle organisasjonsplan  
10. Foreta valg  
  
4. a) Årsmelding styre 2017  
  
I år har vi avholdt 1 styremøte, resterende møter og samtaler er blitt tatt via mail. Vi har hatt litt omrokkeringer i styret, Heidi ut som leder og dermed ut av styret i høst, og nestleder Siri Aas gikk inn som leder. Takk til Heidi Vik Småland for en god jobb som leder i Gloì.   
Per 31.12.17 er vi 105 medlemmer i Gloi.   
  
I år som tidligere valgte styret å sponse en sum til deltakere som ønsket å delta på ungdomsleir arrangert gjennom Hlynur da Gloì ikke arrangerer egen ungdomsleir. Sosial og lærerik uke som vi anbefaler undom/barn å delta på.   
  
Årets Gloi tur ble avlyst i år grunnet lite påmelding. Vi håper at flere medlemmer melder seg på til neste år, slik at vi kan gjennomføre en tur med medlemmene i Gloì. Turen er åpen for alle, uansett nivå, og er en sosial og trivelig begivenhet i regi Gloì.   
I år har det vært arrangert flere kurs i regi av Gloì, men også en del private kurs. Vi oppfordre medlemmene til å delta på kurs arrangert gjennom Gloì, slik at vi kan fortsette å få dyktige instruktører til å komme til Trøndelag.   
  
Gloì arrangerte sin 10. Salgsvisning i Hegra i år. Videre ble det holdt 4 stevner i regi klubben: Vinterstevet, klubbmesterskap, sommerstevne og julestevne.   
  
I år har mange av Gloì's medlemmer deltatt på ulike stevner i inn og utland med svært gode resultater. Kjempebra innsats fra medlemmene, vi ønsker å gratulerer alle så mye med resultatene!   
  
Styret vil med dette takke alle som har bidratt i klubben i året som har gått!   
  
Hilsen fra styret i Gloì ved Rannveig  
  
  
b) Årsberetning kurskomiteen 2017   
  
Kurskomiteen har i år bestått av: Ida-Sofie Kvande, Pernille Pettersen, Kine Rikstad og Karen Gilberg.  
  
I år har kurskomiteen bestått av 4 personer som har vært bosatt spredt i Trøndelagsfylkene. Fra Kine lengst i nord (Namsos) til Karen lengst i sør (Budalen). Dette for å gjøre et forsøk på å nå (og engasjere) miljøet bredest mulig geografisk. Kine flyttet i midlertid fra Trøndelag i løpet av året, og utgikk da også fra komiteen.  
  
Etter en svært aktiv kurssessong i 2015, dabbet det av i 2016. I 2017 lyktes vi heller ikke med å nå tilbake på et høyt aktivitetsnivå. I år, som i fjor har det vært arrangert mange kurs privat flere steder i både Nord- og Sør-Trøndelag, og dette påvirker selvfølgelig Glois muligheter. Det er også en årsak til at kursaktiviteten i Gloi har hatt en lavere profil.  
Det er mye organisering og jobb i forbindelse med å avholde kurs, og de fleste instruktører kommer ikke med mindre kurset fulltegnes med 10 deltagere. Dette gjør situasjonen litt kinkig. Tidspunkt og lokalisering av kurs får stor betydning, samtidig som instruktørene ofte er svært lite fleksibel på tid, og må bookes i veldig god tid. I forhold til lokalisering er det en del logistikk.   
Vi har både antenner og følere ute blant våre medlemmer, og har stadig vekk forhørt oss rundt blant medlemmer i håp om å kunne samle mange nok interessenter til kurs. Det virker som at det nå løsner litt opp, og vi er i gang med planlegging av nye kurs.   
  
Vi er i gang med planleggingen av kursåret 2018. I løpet av sommer/høst har vi planlagt kurs med Þórdís Erla Gunnarsdóttir i 2018, men av personlige årsaker meldte hun avbud nå på slutten av 2017. Vi er i gang med å finne en erstattende instruktør, og håper på klarsignal nå på nyåret. Þórdís kommer gjerne og holder kurs i Gloi neste vinter.  
  
I 2017 har vi også jobbet en del med å få i gang aktiviteter spesielt tilrettelagt for barn og unge i Gloi. En juniorleir stopper igjen opp pga manglende arbeidskraft. Her mangler vi nok en primus motor som klarer å engasjere og motivere nok folk til at et slikt arrangement kan gjennomføres. I tillegg ble det i år også planlagt på et tidspunkt som var travelt for oss alle i kurskomiteen. Det ble i 2017 søkt Sparebank 1 om støtte til rekrutteringsaktiviteter for barn og unge i islandshestmiljøet i Trøndelag, men ble ikke trukket ut. Det vil bli sendt søknad i 2018 også.  
  
Vi har i år arrangert 7 kurs, i tillegg til at 2 har blitt avlyst, pga for få påmeldinger. Barn og unge i Gloi ble også i år tilbudt delta på Hlynur sin ungdomsuke på Kvistli i oktober, hvor Gloi sponset en del av kostnadene.   
  
Disse kursene er avholdt i 2017:   
• 4. - 5. februar 2017: Gloi & NIHF: Lokallagsdommerkurs, Trondheim. 10 deltagere  
• 26. april 2017: Gloi: Kurs med Gisli Steinthorsson, Hegra. 7 deltagere  
• 1. mai 2017: Gloi: Kurs med Pernille Pettersen, Mære. 5 deltagere  
• 6. - 7. mai 2017: Gloi: Kurs med Pernille Pettersen, Namsos. 6 deltagere  
• 23. juni 2017: Gloi: Kurs med Pernille Pettersen, Verdal. 4 deltagere  
• 1.-2. juli 2017: Gloi: «Budalshelg» (kurs og ridetur), Budalen. Avlyst   
• 3. september 2017: Gloi: Kurs med Pernille Pettersen, Mære, 4 deltagere  
• 28. -29. oktober 2017: Gloi: Kurs med Pernille Pettersen, Grong. 9 deltagere  
• 18. november 2017: Gloi: Kurs med Pernille Pettersen, Verdal. Avlyst  
  
Vi har igjennom 2017 (og 2016) sett at interessen for å avholde kurs med 10 deltagere er vanskelig. Vi er takknemlige for at vi har instruktører i vår klubb som er fleksible, og gjør det mulig for oss å arrangere kurs med færre deltagere. Etter ønsker fra det nordlige området har vi i år arrangert flere kurs nord for Steinkjer. Kursene har vært vellykket og vi har fått gode tilbakemeldinger, men vi håper på at enda flere deltar i fremtiden.  
  
Nytt av året skulle være en helg som inneholdt undervisning, turridning og ikke minst med fokus på det sosiale, med felles bo og god mat. Arrangementet ble avlyst da det ikke var noen påmeldte, med tilbakemelding fra tre stk om at tidspunktet ikke passet.  
Et tips til dere medlemmer er at vi gjerne ønsker tilbakemeldinger fra dere. Hvis vi har noe på programmet som dere kunne tenkt dere ønsker vi tilbakemelding på det, og evt årsak til hvorfor det ikke passet (tid/sted/pris ol), det gjør det lettere for oss å kunne planlegge videre aktiviteter. Vi fomler mye i blinde nettopp på grunn av dette.  
  
Vi ønsker å takke våre samarbeidspartnere for all hjelp i forbindelse med kursarrangementene i år. Kurskomiteen takker for i år, og håper vi kan se frem mot nye aktive år i Gloi.   
  
For kurskomiteen,   
Karen Gilberg  
  
c) Årsmelding sportskomite 2017  
Sportskomiteen har i år bestått av;  
Ellen Skavhaug (leder)  
Nina Ekle  
Torunn Nordvik  
Vi har arrangert 4 stevner, 2 har vært på anlegget til Tore Haugen, Hegra, og et på anlegget til Anne Martine Eggen, Verdal og et i ridehallen på Mære Landbruksskole.  
• Vinterstevne, mars, C-stevne  
• Klubbmesterskap, april, C-stevne  
• Sommerstevne, juni, C-stevne  
• Førjulstevne, desember, D-stevne  
Til sammen har det vært 126! ekvipasjer som har startet på stevnene i løpet av sesongen.   
I tillegg til kvalifiserings klasser, har det på flere stevner blitt gjennomført lett/rekrutteringsklasser, barneklasse og leieklasse, og flaggritt og trail.   
Vi har benyttet 7 ulike dommere.   
I tillegg til medlemmene i sportskomiteen har vi hatt mange gode hjelpere til gjennomføre stevnene, ingen nevnt ingen glemt. Tusen takk for all hjelp som vi er helt avhengige av.  
  
På vegne av sportskomiteen  
Ellen Skavhaug  
  
  
d) Årsberetning fra aktivitetskomiteen 2017  
Aktivitetskomiteen har i år bestått av Gisli Steinthorsson, Inga Zahl og Kari Dalen.  
Komiteen har hovedansvaret for to arrangementer: Salgsvisninga og Gloituren.  
Gloituren skulle i år arrangeres i Stugudal, men ble i år igjen avlyst pga ingen påmeldte.   
Nå i 2018 vil Gloituren bli arrangert på Hjerkinn Fjellstue og Fjellridning den 14-16 september, i samarbeid med Hjerkinn's Islandshestsamling. Overnatting vil bli på Hjerkinn Fjellstue, og det er muligheter for både å ha med egen hest, eller leie hest på fjellstua. Vi rir inn mot Snøhetta på moskussafari på lørdag, og søndag blir det tur rundt Hjerkinndammen, med moselagte morenerygger i vakker natur og fantastisk rideterreng.   
Vi arrangerte 18-19 mars kurs med Bjørn Kjersem på Hegra. Hestens vilje, fremdrift og positivitet var tema for helgen. Av natur er det unaturlig for alle hester å tenke fram, og det er derfor viktig å bevisstgjøre hvordan vi kan snu hestens holdning fra å tenke vekk, til å få hesten til å ønske å jobbe med oss, og ved hjelp av start-stopp prinsippet så lærer hestene etterhvert å by frem, og da er det kun forfining av fremaddrivende hjelpere som bestemmer hvor følsom og fremadtenkende hestene blir. Vi kan da enkelt fortsette utdannelsen av hesten. Når man begynner å temme en fersk hest kan det være greit å bruke join-up metoden, slik at hesten allerede her lærer å tenke fram , flytte bakpart/frampart, og ved å legge inn liberty-øvelser vil vi kunne mønstre, flytte og leie hesten på en sikker og trygg måte både med og uten grime, og samtidig ha en hest som ønsker å være med oss. Hesten vil gjennom join-up metoden få en magneteffekt og tiltrekning til den personen på bakken. Ved bruk av bittøvelser på bakken forbereder man hesten på å gi etter for press også i munnen. Ved å bruke både liberty prinsippet, og bittøvelser, kan man allerede på bakken lære hesten å gå fram med ettergift i munnen, og lære hesten å vinkle bakpart og løfte rygg/manke, slik at den er selvbært allerede før rytteren kommer på ryggen. Om hesten har et skikkelig grunnfundament unngår man at hesten prøver å komme vekk ved å bukke, løpe ut, legge seg på bittet, eller som er vanskelige å flytte, og de har heller ikke behov for å skvette/løpe ut om de bli skremt. Dette er fordi man kan kvalitetssikre hestene gjennom bakkearbeid, slik at når man kommer på ryggen så fungerer alle hjelpere slik de skal. Ved å bruke spook in place metoden lærer hestene å stoppe når de blir skremt, istedenfor å løpe vekk. Anbefaler flere å delta på disse kursene! Uansett hest, erfaring eller bruksområde :)   
Vi håper å få satt opp flere kurs med Bjørn Kjersem i 2018, og tenker å dele opp kursene slik at vi går nøye gjennom både temming, innridning, gangsetting og generell trening. Det vil også bli mulighet for ridetimer for å de som ønsker det.   
Årets salgsvisning ble holdt på Hegra 3 juni. 14 salgshester kom, der 11 av de ble vist nede på ovalbanen og 3 ble auksjonert bort under låvefesten på kvelden. Det var bra oppmøte med både publikum og hestekjøpere. De 3 auksjonshestene ble solgt samme kveld, og 2 av de andre salgshestene ble solgt rett i etterkant av salgsvisningen. Håper til neste år at flere av medlemmene kan være med å hjelpe til, slik at det blir enda enklere å få gjennomført denne salgsvisningen :-)   
  
For aktivitetskomiteen  
Kari Dalen  
  
  
5. Behandle revidert regnskap  
Blir lagt fram på årsmøte  
  
  
6. Behandle innkomne forslag og saker  
Ingen innkomne saker  
8. Kontingent  
Styrets forslag er å beholde nåværende kontingenten for hoved  
- og familiemedlemmer.  
  
Hovedmedlem:  
Det beløpet som NIFH fastsetter i mars og som går til NIHF (inkl. islandshest forum) + kr 150   
som er kontingent til Gloi + kr 25 som er kontingent til idrettskretsen.  
  
Familiemedlem:  
Det beløpet som NIFH fastsetter i mars og som går til NIHF (inkl. islandshest forum) + kr 100   
som er kontingent til Gloi + kr 25 som er kontingent til idrettskretsen  
  
  
  
  
  
  
  
  
9. Forslag til budsjett Gloi Islandshestforening 2018  
  
Aktivitet Resultat  
Kontingent: 20000  
Kurs: 3000  
Stevner: 6000  
Salgsvisning: 15000  
Støtte/bidrag 8000  
Renteinntekter 3000  
Medlemsmøter: -5000  
Gaver -5000  
Møtekostnader internt -3000  
Årsmøte NIHF -5000  
Lokallagsmøte NIHF -5000  
Ungdomskonferanse -5000  
Kontingent rytterkretsen -4000  
Hjemmeside/regnskap - 5000  
Diverse kostnader -2500  
Gebyrer -500  
Støtte/rekrutering -5000  
  
Budsjett overskudd 10.000  
  
  
  
  
  
10. Organisasjonsplan for Gloi Islandshestforening   
  
Gloi Islandshestforening ledes av et styre, bestående av 5 medlemmer og to varamedlemmer:   
a. Leder velges for 1 år   
b. Nestleder velges for 2 år (partallsår)   
c. Sekretær velges for 2 år (oddetallsår)   
d. Kasserer velges for 2 år (partallsår)   
e. Medlem velges for 2 år (oddetallsår)   
f. Medlem velges for 2 år (partallsår)   
g. Varamedlem velges for 1 år   
  
Instruks for styret   
1. Iverksette årsmøtets og overordnede idrettsmyndighets vedtak og bestemmelser.  
  
2. Oppnevne etter behov komiteer/utvalg/personer for spesielle oppgaver og utarbeide instruks for disse. (utover §15)   
  
3. Administrere og føre nødvendig kontroll med Gloi IHF’s økonomi i henhold til de for idretten til en hver tid gjeldende instrukser og bestemmelser.   
  
4. Representere klubben utad.   
  
  
Styret skal holde møte når lederen bestemmer det eller et flertall av styremedlemmene forlanger det. Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet teller møtelederens stemme dobbelt.   
  
Gloi IHF forplikter seg til å sende årsrapport til NIHF ́s styre, samt melding til idrettskretsen på oppfordring.   
  
To revisorer   
Valgkomitè bestående av;   
Leder   
2 medlemmer velges for 2 år (1 på valg hvert år)  
1 varamedlem velges for et år  
  
Instruks for valgkomité   
Valgkomitéen skal søke og finne de best egnede personer til de forskjellige tillitsverv i styret og komitéer. Kandidaterskal være forespurt og klare i god tid før årsmøtet. Komitéens innstilling skal   
offentliggjøres sammen med årsmeldingen.   
Representant til Nord-Trøndelag Rytterkrets’s ting.   
velges for 1 år.   
  
  
Representanten bør velges blant styrets medlemmer, fortrinnsvis leder eller nestleder.   
  
Representanter til ting og møter i de organisasjoner foreningen er tilsluttet.   
  
Representanter til Norsk Islandshestforening sitt årsmøte bør blant andre bestå av styrets medlemmer, fortrinnsvis leder eller nestleder.  
  
Øvrige valg i henhold til årsmøtevedtatt organisasjonsplan, § 11, pkt 9.   
  
Jfr loven skal det ved valgene velges representanter fra begge kjønn. Sammensetningen skal være forholdsmessig i forhold til kjønnsfordelingen i medlemsmassen i foreningen, dog slik at det skal være minst to representanter fra hvert kjønn. I grupper råd og utvalg mv som består av to eller flere representanter skal begge kjønn være representert.   
Valgene skjer etter bestemmelsene i NIF’s lov §2-11.   
  
  
Gloi har i tillegg følgende komitéer:   
  
Kurskomité   
Består av 3 personer og ledes av et fast medlem i styret (fast medlem).   
  
Instruks for kurskomité   
Kurskomiteen har ansvaret for at det legges fram for styret forslag til kurs som gir et allsidig tilbud til medlemsmassen. Kurskomiteen skal sørge for instruktører til kurs og har ansvar for å arrangere kursene i Gloi`s regi   
  
Foran hvert kurs skal det legges fram for styret et kursbudsjett som må godkjennes av styret. Styrets kasserer har det økonomiske ansvar for kurset og utarbeiderrutiner for dette.   
Komiteen utarbeider årsmelding til styret i Gloi.   
  
  
Sportskomité   
Består av 3 medlemmer, hvorav et av medlemmene er et fast medlem i styret (fast medlem). Sportskomiteen konstituerer seg selv.   
  
Instruks for sportskomité   
Sportskomite en har ansvaret for at det legges fram for styret forslag til stevner som gjenspeiler medlemsmassens sportslige nivå. Sportskomiteen skal sørge for dommere til stevner og har ansvar   
for å arrangere sportslige stevner i Glois regi.   
  
Foran hvert stevne skal det legges fram for styret et stevnebudsjett som må godkjennes av styret. Styrets kasserer har det økonomiske ansvar for stevnet og utarbeider rutiner for dette.   
Komiteen utarbeider årsmelding til styret i Gloi.   
  
  
Aktivitetskomitè   
Består av 3 personer og ledes av et medlem i styret.  
  
Instruks for aktivitetskomité   
Aktivitetskomiteen skal være ansvarlig for andre arrangement som ikke inngår i kurs- og sportskomiteen. Her kan nevnes:   
Unghestskue, høstleir, medlemsmøter, Gloi-tur, etc.   
  
Komiteen utarbeiderårsmelding til styret i Gloi.   
  
Foran hvert arrangement skal det legges fram for styret et budsjett som må godkjennes av styret. Styrets kasserer har det økonomiske ansvar for arrangementene og utarbeider rutiner for disse.   
Komiteen utarbeider årsmelding til styret i Gloi.   
  
  
11. Valgkomiteens innstilling til årsmøte 2018  
Valgkomiteen har bestått av:  
Gry Tveten Aune  
Anne Martine Eggen  
Vi har samarbeidet godt og gjennomført alle møtene som telefonmøte eller kommunisert på Messenger. Valgkomiteens arbeid har i år vært preget av at mange medlemmer ønsker å bidra til klubbens arbeid. Det er svært positivt, og lover godt for det kommende året.   
Vi foreslår å fortsette med leder for aktivitetskomiteen som styrets varamedlem, med fast deltakelse på styremøtene. Dette betyr samtidig at nestleder i styret kun har nestlederfunksjon. En slik løsning ble prøvd ut i 2017, og ser ut til å ha fungert bra.   
Dersom styret vurderer å se på organisasjonsplanen i det kommende året har valgkomiteen gjort seg noen tanker: For eksempel gjøre dagens vara (leder av aktivitetskomiteen) til fast medlem av styret og heller la hver komiteleder oppnevne en vara fra sin egen komite dersom leder selv ikke kan møte. Da vil medlemmene i komiteene også få trening i styrearbeid og dette vil kunne forenkle rekrutteringen til styret. Dette er kun noen tanker fra valgkomiteen som styret kan ta med seg inn i arbeidet i 2018.  
Forslag til valg styret:  
Leder: Nina Ekle (1 år)  
Nestleder: Gurli Meyer (2 år)  
Sekretær: Rannveig Jønsson (ikke på valg)  
Kasserer: Aurora Buan (2 år)  
Medlem: Ellen Skavhaug (ikke på valg)  
Medlem: Pernille Pettersen (2 år)  
Varamedlem: Kari Dalen (1 år)  
Ungdomsrepresentant: Hedda Leirvik (2 år)  
  
Sportskomite:  
Leder: Ellen Skavhaug (ikke på valg)  
Medlem: Anja Bjerkli (2 år)  
Medlem: Torun Nordvik (ikke på valg)  
Kurskomite:  
Leder: Pernille Pettersen (2 år)  
Medlem: Anne Martine Eggen (1 år)  
Medlem: Marthe Linnea Tronrud (2 år)   
  
Aktivitetskomite:  
Leder: Kari Dalen (1 år)  
Medlem: Inga Zahl (ikke på valg)  
Medlem: Ingrid Skjervold (2 år)  
Medlem: Trine Helbostad (2 år)  
  
Revisor 1: Jan Magnus Bragstad (ikke på valg)   
Revisor 2: Sunniva Løvlien (1 år)  
  
  
Valgkomiteen velges av styret. Anne Martine Eggen foreslås inn i kurskomiteen og er derfor ikke satt opp i valgkomiteen for 2018. Det er derfor minimum to ledige plasser i valgkomiteen.   
Gry Tveten Aune (kan fortsette)  
Medlem (ledig plass)  
Medlem (ledig plass)